অধীর চৌধুরী সিপিএমের এজেন্ট, তিনিই মুর্শিদাবাদে সিপিএমকে অক্সিজেন দিয়ে বাঁচিয়ে রেখেছেন। এই কারণেই এই জেলায় তৃনমূল ক্রমশ শক্তিশালী হচ্ছে। বুধবার রেজিনগরে তৃণমূলের মহামিছিলে যোগ দিতে এসে প্রদেশ কংগ্রেস সভাপতি অধীর চৌধুরীকে এভাবেই আক্রমণ করলেন তমলুকের তৃণমূল কংগ্রেস সাংসদ তথা মুর্শিদাবাদ জেলায় তৃনমূলের পর্যবেক্ষক শুভেন্দু অধিকারী।
গত ১৭ জানুয়ারি রেজিনগর স্টেশন সংলগ্ন ফুটবল ময়দানে শুভেন্দু অধিকারীর কর্মীসভা ভেস্তে যায় হুমায়ুন কবিরের অনুগামীদের বিক্ষোভের জেরে। সেই ঘটনার ড্যামেজ কন্ট্রোল করতেই মহামিছিলের ডাক দেয় তৃণমূল কংগ্রেস। কান্দি পুরসভায় সিপিএমের সঙ্গে কংগ্রেসের বোঝাপড়াকে কটাক্ষ করেই এদিন অধীর চৌধুরীকে সিপিএমের এজেন্ট বলে আক্রমণ শানান শুভেন্দু।
দেখুন ভিডিও—